LUISTERBOEK: Dubbelspel deur Wilna Adriaanse | Netwerk24
30 Julie 2019 13:23
Netwerk24-intekenare kan elke maand na Afrikaanse luisterboeke op Netwerk24 luister. Luister van 1 tot 31 Augustus na Wilna Adriaanse se spanningsroman, Dubbelspel.
En op die koop toe kan kinders én hul ouers kan tot 31 Augustus na Bennie Boekwurm: Tokka die stoute kabouter en twee stories van Die Avonture van Wilde Willemientjie luister.
Die Italianers met hulle Mafia­verbintenisse, die Chinese triades, die Nigeriërs, die Russe, Koreane, Indiërs, die hele lot, en dan natuurlik nog die plaaslike ouens ook. Niemand is hier vir die land en die Kaap se natuurskoon nie. Geld is die enigste god wat aanbid word.
Toe Ellie McKenna instem om dié wêreld te infiltreer, het sy gedink sy weet waarvoor sy haar inlaat. Maar soos haar pa altyd gesê het, die duiwel deel nie visitekaartjies uit nie. En nou is haar pa nie meer daar nie en moet sy self besluit wie sy kan vertrou en waartoe sy in staat is. Haar pa het ook gesê dis ’n job waaruit iemand dikwels nie lewend wegstap nie.
Wilna Adriaanse is in 1958 in die Kalahari gebore en het op Worcester grootgeword. Haar bekendste boeke is Met ander woorde (2006), Vier seisoene kind (2010) en Dubbelspel (2014). Sy het haar MA­-graad in skeppende skryfwerk aan die Universiteit van Kaapstad voltooi en daaruit spruit haar roman ’n Klein lewe (2012). Sy verdeel tans haar tyd tussen Botswana en die Boland.
Luister na die boek
Klik hieronder op die verskillende hoofstukke om na die boek te luister.
Meer oor: Louise Smit | Wilna Adriaanse | Riana Scheepers | Augustusluisterboek | Dubbelspel | Nwluisterboeke | Luisterboeke | Bennie Boekwurm